3 Meu tinia raveitacini, ni marau tiko ga ena vuku ni Turaga.+ E sega ni dredre vei au meu vola na ka vata ga au a vola mada yani, moni vinaka ga kina.2 Ni qarauni ira na koli, ni qarauni ira na daucaka ca, ni qarauni ira na dau tavalaka na yago.+3 Ni o keda ga eda cili dina,+ eda vakayacora tiko na veiqaravi tabu ena veidusimaki ni yalo tabu ni Kalou, eda sakitaki Karisito Jisu+ da qai sega ni nuitaka na veika vakayago,4 e tiko na yavu meu nuitaka tale ga kina na veika vakayago.Ke dua tale e nanuma ni tiko na yavu me nuitaka kina na veika vakayago, e sega ni uasivi au:5 au cilivi ena ikawalu ni siga,+ ena matanitu o Isireli ena yavusa o Penijamini, au Iperiu,+ erau Iperiu na noqu itubutubu, au Farisi niu muria vinaka na lawa,+6 ena noqu yalogu au vakacacana kina na ivavakoso,+ ena vuku ni yalododonu e vu mai na lawa, au dodonu sara tu ga.7 Ia na ka kece era dau yaga vei au, au sa okata mera tawayaga ena vuku i Karisito.+8 Io au okata mera tawayaga na ka kece ena vuku ni kena talei na kilai Karisito Jisu na noqu Turaga. Ena vukuna au bolea meu vakanadakuya na ka kece, au okata mera benu meu veivolekati kina kei Karisito9 meu duavata kei koya. Meu kua kina ni nuitaka na noqu yalododonu, o koya e yavutaki ena Lawa, na yalododonu ga e yavutaki ena vakabauti+ Karisito,+ na yalododonu e vu mai vua na Kalou e yavutaki ena vakabauta,+10 meu kilai koya kei na kaukaua ni nona vakaturi,+ meu rarawa vata kei koya,+ meu yalorawarawa ni mate me vakataki koya,+11 meu rawa ni wili ena veivakaturi taumada mai na mate.+12 Au se sega ni rawata na icovi se meu sa uasivi, ia au saga tiko ga+ meu rawata me vaka ni digitaki au o Karisito Jisu.+13 Raveitacini, au sega ni tukuna qo niu sa rawata, na ka ga au rawa ni kaya: Au sa guilecava na ka sa sivi,+ au tadolova na ka e tu mai liu,+14 au saga tiko na isausau meu rawata na icovi+ ni veikacivi ni Kalou i lomalagi+ ena vuku i Karisito Jisu.15 O koya gona, me tiko kece vei keda na matua+ na rai qo, ke mani duatani na nomuni rai, na Kalou ena vakatakila vei kemuni na rai donu.16 Ia se mani toso cava eda sa cakava, meda toso tiko ga i liu ena ivakarau vata ga qori.17 Raveitacini, ni duavata ena nomuni vakatotomuri au,+ ni raici ira matua na muria na ka vata ga keitou a vakaraitaka vei kemuni.18 Ni le levu—au dau cavuti ira e liu, ia qo au tagi niu cavuti ira tale—era sa meca ni kaunirarawa* i Karisito ena nodra itovo.19 Na kedra itinitini na rusa, na nodra kalou na ketedra, era dokadokataka na ka e dodonu mera maduataka, era vakasamataka ga na veika ni vuravura.+20 Ia o keda, eda lewenivanua+ mai lomalagi,+ na vanua tale ga e tiko kina na ivakabula eda waraka tiko, na Turaga o Jisu Karisito,+21 o koya ena veisautaka na yagoda malumalumu me vaka na yagona lagilagi+ me salavata kei na kaukaua levu e tiko vua, me vakamalumalumutaka mada ga na ka kece vua.+
fij_Latn